จีเอ็มเอ็ม พิคเจอร์

จีเอ็มเอ็ม แกรมมี่ ได้เปิดบริษัทผู้ผลิตและจำหน่ายภาพยนตร์ไทย ในชื่อ แกรมมี่ภาพยนตร์ หรือ แกรมมี่ ฟิล์ม เป็นบริษัทในเครือแกรมมี่ บริหารงานสร้างโดย ไพบูลย์ ดำรงชัยธรรม บุษบา ดาวเรือง ร่วมด้วย ยุทธนา มุกดาสนิท มีภาพยนตร์เรื่องแรกคือ คู่กรรม ในปี พ.ศ. 2538 โดยมี ธงไชย แมคอินไตย์ และอาภาศิริ นิติพน แสดงนำ กำกับการแสดงโดย ยุทธนา มุกดาสนิท, พันธุ์ธัมม์ ทองสังข์ และ นิพนธ์ ผิวเณร ซึ่งได้รับรางวัลภาพยนตร์ยอดเยี่ยมรางวัลตุ๊กตาทองไป จากนั้นบริษัทได้ผลิตภาพยนตร์อีก 5 เรื่องจนถึงปี พ.ศ. 2543 จึงหยุดไป

ต่อมาจีเอ็มเอ็ม แกรมมี่ได้เปิดบริษัทผลิตภาพยนตร์ไทยใหม่ในชื่อ จีเอ็มเอ็ม พิคเจอร์ โดยเริ่มสร้างภาพยนตร์เรื่องแรกในปี พ.ศ. 2545 คือเรื่อง 15 ค่ำเดือน 11 ร่วมกับ หับโห้หิ้น ฟิล์ม และยังได้สร้างภาพยนตร์อีกหลายเรื่องในช่วงปี พ.ศ. 2545 - พ.ศ. 2547 จนประสบความสำเร็จอย่างสูงทั้งรายได้จากภาพยนตร์เรื่อง แฟนฉัน โดยร่วมทุนสร้างกับ ไท เอ็นเตอร์เทนเมนต์ กับ หับโห้หิ้น ฟิล์ม 

ภายหลังทั้ง 3 บริษัทได้รวมกันก่อตั้งบริษัทใหม่เป็น จีเอ็มเอ็ม ไท หับ (GTH) เมื่อปี พ.ศ. 2547 เป็นบริษัทผลิตภาพยนตร์ในเครือแกรมมี่ ได้สร้างภาพยนตร์อีกหลายเรื่องจนประสบความสำเร็จอย่างสูงทั้งรายได้และได้รับความนิยมชมชอบแทบทุกเรื่อง เช่น รถไฟฟ้า มาหานะเธอ, กวน มึน โฮ, ลัดดาแลนด์, ATM เออรัก เออเร่อ, พี่มากพระโขนง, คิดถึงวิทยา, ไอฟาย..แต๊งกิ้ว..เลิฟยู้ เป็นต้น จนถึงปี พ.ศ. 2558 รวม 11 ปี 

 บุคคลสำคัญ 
 ผู้อำนวยการสร้าง 
 ไพบูลย์ ดำรงชัยธรรม 
 กิตติศักดิ์ ช่วงอรุณ 
 บุษบา ดาวเรือง 
 ชูพงษ์ รัตนบัณฑูร
 ยุทธนา มุกดาสนิท
 จิระ มะลิกุล
 ยงยุทธ ทองกองทุน
 ประเสริฐ วิวัฒนานนท์พงษ์

 ผู้กำกับภาพยนตร์ 
 ยุทธนา มุกดาสนิท
 พันธุ์ธัมม์ ทองสังข์
 นิพนธ์ ผิวเณร
 บรรจง โกศัลวัฒน์ 
 ม.ล.พันธุ์เทวนพ เทวกุล 
 ภิญโญ รู้ธรรม 
 ถกลเกียรติ วีรวรรณ 
 จิระ มะลิกุล
 ยุทธเลิศ สิปปภาค 
 365 ฟิล์ม 
 บรรจง ปิสัญธนะกูล
 ภาคภูมิ วงศ์ภูมิ
 ฯลฯ

 นักแสดงที่มีชื่อเสียงในสังกัด 
 อนันดา เอเวอร์ริ่งแฮม
 ทาทา ยัง
 ปฏิภาณ ปฐวีกานต์ 
 เรย์ แม็คโดนัลด์
 ชาคริต แย้มนาม
 โสภิตนภา ทัพพะรังสี
 อนุชิต สพันธุ์พงษ์
 บงกช คงมาลัย
 ปิติศักดิ์ เยาวนานนท์
 ชาลี ไตรรัตน์ 
 โฟกัส จีระกุล 
 เฉลิมพล ทิฆัมพรธีรวงศ์ 
 ฯลฯ

 ผลงานภาพยนตร์ 
 แกรมมี่ภาพยนตร์ 
 เรื่อง  คู่กรรม (11 พฤศจิกายน 2538) จักรยานสีแดง (4 มีนาคม 2540) อันดากับฟ้าใส (19 กันยายน 2540) รักออกแบบไม่ได้ (30 ตุลาคม 2541) กำแพง (5 มีนาคม 2542) (สร้างร่วมกับ เอ็กแซ็กท์) ยุวชนทหาร เปิดเทอมไปรบ (28 เมษายน 2543)

 จีเอ็มเอ็ม พิคเจอร์ 
 เรื่อง  15 ค่ำเดือน 11 (11 ตุลาคม 2545) (ร่วมทุนสร้างกับ หับโห้หิ้น ฟิล์ม) กุมภาพันธ์ (14 กุมภาพันธ์ 2546) (ผลิตโดย มหการภาพยนตร์) คืนไร้เงา (1 สิงหาคม 2546) ผีเสื้อร้อนรัก (12 กันยายน 2546) (ร่วมทุนสร้างกับ De Warrenne Pictures ประเทศอังกฤษ) แฟนฉัน (3 ตุลาคม 2546) (ร่วมทุนสร้างกับ ไท เอ็นเตอร์เทนเมนต์ และ หับโห้หิ้น ฟิล์ม) บิวตี้ฟูล บ๊อกเซอร์ (28 พฤศจิกายน 2546) ไอ้ฟัก (คำพิพากษา) (26 มีนาคม 2547) พันธุ์ X เด็กสุดขั้ว (24 มิถุนายน 2547) สัตว์ประหลาด! (24 มิถุนายน 2547)  (ร่วมทุนสร้างกับ ที่ฟ้า) ธิดาช้าง (19 สิงหาคม 2547) ชัตเตอร์ กดติดวิญญาณ (9 กันยายน 2547) (สร้างร่วมกับ จีเอ็มเอ็ม ไท หับ และ PHENOMENA) หัวใจทรนง (30 กันยายน 2547)

 จีเอ็มเอ็ม ไท หับ (GTH) 
ดูเพิ่มเติมที่ จีเอ็มเอ็ม ไท หับ
 เรื่อง  ชัตเตอร์ กดติดวิญญาณ  สายล่อฟ้า แจ๋ว  มหา'ลัย เหมืองแร่  วัยอลวน 4 ตั้ม โอ๋ รีเทิร์น (ร่วมทุนสร้างกับ ไฟว์สตาร์ โปรดักชั่น) เพื่อนสนิท  เด็กหอ  แก๊งชะนีกับอีแอบ  โกยเถอะโยม  Seasons Change เพราะอากาศเปลี่ยนแปลงบ่อย  หมากเตะ รีเทิร์น  เก๋า เก๋า  Final Score 365 วัน ตามติดชีวิตเด็กเอ็นท์ แฝด  ตั๊ดสู้ฟุด สายลับจับบ้านเล็ก  บอดี้ ศพ#19  กอด  ปิดเทอมใหญ่ หัวใจว้าวุ่น  สี่แพร่ง  รัก/สาม/เศร้า  โปรแกรมหน้า วิญญาณอาฆาต  ความจำสั้น แต่รักฉันยาว  หนีตามกาลิเลโอ ห้าแพร่ง   รถไฟฟ้า มาหานะเธอ  บ้านฉัน..ตลกไว้ก่อน (พ่อสอนไว้)  กวน มึน โฮ  กระดึ๊บ  Suck Seed ห่วยขั้นเทพ ลัดดาแลนด์  Top Secret วัยรุ่นพันล้าน ATM เออรัก..เออเร่อ รัก 7 ปี ดี 7 หน เคาท์ดาวน์ พี่มาก..พระโขนง คิดถึงวิทยา ฝากไว้..ในกายเธอ ไอฟาย..แต๊งกิ้ว..เลิฟยู้ ฟรีแลนซ์..ห้ามป่วย ห้ามพัก ห้ามรักหมอ เมย์ไหน..ไฟแรงเฟร่อ

 ดูเพิ่ม 
 จีเอ็มเอ็ม ไท หับ 
 ไท เอ็นเตอร์เทนเมนต์
 จีเอ็มเอ็ม แกรมมี่

หมวดหมู่:บริษัทผลิตภาพยนตร์และรายการโทรทัศน์ของไทยที่ปิดกิจการ
พิคเจอร์
หมวดหมู่:บริษัทไทยที่ก่อตั้งในปี พ.ศ. 2538
หมวดหมู่:บริษัทไทยที่ปิดกิจการในปี พ.ศ. 2547